《踏莎行 韫林为余书小青诗，仍属余代题》
清代·陈世祥

梦影惊潮，梨魂碎水。伤心尽在新词里。西湖一碧葬琼花，杜鹃叫断孤山尾。

女子如斯，才人已矣。古今多少如卿比。莫将薄命为才嗟，艳思谁使文成绮。

作者简介：明末清初江南通州人，字善百，号散木。明学祯举人。入清官知县。有《楚云章句》、《半豹吟》、《园集》、《含影词》、《种瑶草》等。